જેના આધારે તાત્કાલિક અડાલજ પોલીસ ને જાણ કરતા પોલીસ સ્થળે પહોંચી હતી. પણ પોલીસ પહોંચવાની માહિતી લીક થતા ત્યાં હાજર સ્થાનિક બુટલેગરો પાંચ લકઝરી કારમાં દારૂ નો જથ્થો મૂકી નાસી ગયા હતા. ગાંધીનગર જિલ્લા પોલીસ વડા વીરેન્દ્રસિંગ યાદવે જણાવ્યું કે કુલ 4000 બોક્સ વિદેશી દારૂ જપ્ત કરવામાં આવ્યો છે. જેની કિંમત અંદાજે રૂપિયા 1 કરોડ પર થવા જાય છે. તેમજ પાંચ કાર પણ જપ્ત કરવામાં આવી છે. વધુમાં તેમણે જણાવ્યું કે આ અંગે ઊંડાણથી તપાસ કરવામાં આવશે અને દારૂ નો જથ્થો ક્યાંથી આવ્યો તો ? કોના દ્વારા સપ્લાય કરવામાં આવ્યો હતો? તે તમામ અંગે તપાસ કરવામાં આવી રહી છે.